Bilo je to jednog tmurnog dana kada sam se družila sa svojim prijateljicama Mijom, Viki i Emom. Uglavnom smo se dosađivale i zujile po gradu.

- Što kažete na šetnjicu? - predloži Mia.

- Ne, ne da mi se, šetale smo već dovoljno.

- A mall, da idemo u mall? - upita Viki.

- Nee, pa bile smo tamo već 4 dana za redom! - potužimo se mi.

Na kraju smo odlučile malo istraživati po gradu, ići na mjesta na kojima još nismo bili, ili se barem nismo usudili biti. Dakle prvo smo otišle u Lanin kvart. Tamo nije bilo ništa posebno, kvart kao kvart, samo što imaju fast food restoran. Ja sam to uvijek htjela imati u svom kvartu. Dalje smo krenuli u čudni dio grada, taj dio još nisam vidjela, a u jednoj propaloj kući su bila potpuno otvorena vrata. Odlučile smo zaviriti unutra, malo smo negodovale, svađale se i prijetile jedna drugoj da ćemo otići doma, ali na kraju smo odlučile pogledati unutra. Bilo je zbilja čudno, kao da tamo netko živi, ali to nije bilo moguće. Još nas je ipak zanimalo što je dalje. Naša znatiželja je bila jača nego naš strah. Bilo je tu svega što je u kući u kakvoj živi netko, samo što je sve bilo prljavo, puknuto i zidovi su bili propali. I tako smo istraživale dok nismo čule tihi hod. Ukočile smo se i pobjegle iz kuće, nismo se više nikada usudile približiti toj kući.

Sara Vuinac, 6. razred